**PODHÁJSKE DNI KLOBÁS A TRADIČNÝCH ŠPECIALÍT**

 Termálne kúpalisko Podhájska 5. a 6.10.2018

 **II. ročník súťaže v príprave klobás s nasledovnými podmienkami:**

Úlohou 3-5 členných družstiev je aby z 10 kg klobásového mäsa a 20 m bravčových tenkých čriev vyhotovili vkusnú dobrú a kvalitnú surovú klobásu. Taktiež v rámci celkového posúdenia je potrebné aby mužstvo bolo vkusne a zaujímavo oblečené /tradičný kroj, napodobeniny zvierat a iné netradičné oblečenia/ a priestor na prípravu klobás /2 lavice + stôl/ bol pekne prizdobený s určitou dávkou fantázie s prvkami charakteristickými pre Vaše okolie.

Usporiadateľ zabezpečí: /v cene nominačného poplatku/

* 10 kg bravčového mäsa + 20 m tenkých čriev /vyzdvihne si súťažiaci pri príchode,

 kde sa preukážu dokladom o zaplatení/

* stôl + dve lavice v krytom priestore /každému družstvu bude pridelené číslo stola/
* propagačný materiál + darček
* kovový štítok s číslom
* ubytovanie podľa požiadaviek /každý si hradí sám/
* vstup pre 3 – 5 člennú súťažiacu skupinu

Súťažiace družstvo si zabezpečí:

* ručný mlynček na mäso /elektrický na požiadanie/
* strojček na plnenie
* koreniny, mletú papriku, soľ, cesnak
* ostatné náradie /podľa potreby/
* údené klobásy a výrobky pre lepšie ocenenie tímu
* predmety na výzdobu + servis na podávanie.

Družstvá, ktoré sa zúčastnia súťaže odovzdajú 15 cm klobásu v surovom stave na hodnotenie na miesto určené usporiadateľom v čase od 11.00 do 11.30 hod.. Ostatná klobása je majetkom družstva a z hygienických dôvodov sa nemôže predávať. Konzumovať sa môže až po tepelnej úprave /budú určené miesta na tepelné spracovanie/.

Porota hodnotí prípravné fázy, verbálnu komunikáciu, vzhľad surovej klobásy, chuť upečenej klobásy a celkový vzhľad a dojem Vášho stánku.

Družstvo zaplatí nominačný poplatok vo výške:

Dospelí 80 €

Mládež 40 €

Deti 20 €

Deti do 15 rokov obdržia 5 kg mäsa a 10 m čriev.

Porota v zložení porotcov zo všetkých zúčastnených krajín posúdi všetky aspekty prípravy, výroby, kvality klobás a estetickosť stánku a udelí ceny zlaté, strieborné a bronzové a každý obdrží vecnú cenu. Absolútni víťazi budú zaradení v kategórii zlatý, strieborný a bronzový šampión a víťazi obdržia hodnotné ceny.

Festival sa koná za účasti 5 štátov + SR /chceme získať čo najviac súťažiacich/. Každý deň po 100 družstiev a vytvoriť tak pravé domáce prostredie s vynikajúcimi ľuďmi.

Prvý deň 5.10.2018 budú súťažiť školy, deti a mládež, druhý deň 6.10.2018 dospelí, záujmové skupiny, firmy , dôchodcovia a pod.

Vstup súťažiacich do areálu je v čase:

Dospelí: 6.00 – 8.45 hod.

Deti: 7.00 – 9.00 hod.

Po tomto čase nie je možný vstup do areálu s motorovým vozidlom. Následne sa môže začať s výzdobou stánku a výrobou klobás.

Prajeme Vám zdarný priebeh súťaže, hodne dobrej nálady, skvelých priateľov, krásne počasie a nezabudnite veselého ducha.

 S úctou a prianím všetkého dobrého

 Ing. Jozef Barcaj

 riaditeľ festivalu

 s celým prípravným kolektívom

Viac informácii môžete získať na:

[www.tkpodhajska.sk](http://www.tkpodhajska.sk)

sekretariát: 035/6586 126 alebo info@tkpodhajska.sk

ekonomický úsek: 035/6586 233

Ing. Jozef Barcaj, riaditeľ: 0905 360 126

Ing. Ján Oláh – informácie v maďarskom jazyku: 00421 911 952 650